ผู้สื่อข่าวรายงานว่า ผู้เสียหายในลักษณะเดียวกันนี้มีมาจากหลายต่างอำเภออีกหลายสิบคน บางรายถูกหลอกเชิดเงินไปในรูปแบบของการเป็นนายหน้าค้าลำไย เมื่อนำสินค้าไปให้กลับถูกเชิดเงินที่ขายได้ทั้งหมดไป นอกจากนี้ ยังมีสินค้าประเภทอื่นอีก เช่น หลอกขายสินค้าประเภทธัญพืชไฟเบอร์แล้วเชิดเงินหนี เชื่อว่าจะยังมีเจ้าทุกข์อีกหลายรายที่ยังไม่ได้เข้ามาแจ้งความดำเนินคดี ที่ถูกฉ้อโกงในลักษณะเดียวกันอีกพ.ต.อ.ชำนาญ รวดเร็ว รอง ผบก.ภ.จว.เชียงใหม่ กล่าวว่า จากการสอบถามรายละเอียดของผู้เสียหายทุกรายที่เข้ามาร้องเรียน และหลายรายไปแจ้งความดำเนินคดีกับผู้ต้องหาไว้ตามสถานีตำรวจในแต่ละท้องที่ที่เกิดเหตุแล้ว เบื้องต้นประสานให้ พ.ต.อ.อรรถสิทธิ์ หลาวทอง ผกก.สภ.อ.สันทราย ควบคุมตัวนางนิสาชลไว้และแจ้งข้อกล่าวหาหลบเข้าเมืองโดยไม่ได้รับอนุญาตไว้ก่อนนอกจากนี้ จะประสานกับพนักงานสอบสวนทุกโรงพักที่เกี่ยวข้องให้กำหนดเป็นการสอบสวนคดีร่วม ซึ่งขณะนี้ ผกก.สภ.อ.สันทราย ได้ทำเรื่องออกหมายค้นตรวจสอบที่สำนักทรงเจ้าซึ่งเป็นบ้านพักของนางนิสาชลเพื่อหาพยานหลักฐานเพิ่มเติมแล้ว เพื่อที่จะแจ้งข้อกล่าวหาฉ้อโกงประชาชนต่อไป
ผู้สื่อข่าวรายงานว่า ผู้ใดถูกหลอกเชิดเงินไปในรูปแบบของการเป็นนายหน้าค้าลําไย 
นายหน้าค้าลําไย